title: 2007/725/SZVP: Sklep Političnega in varnostnega odbora BiH/12/2007 z dne 25. septembra 2007 o imenovanju vodje poveljniške enote EU v Neaplju za vojaško operacijo Evropske unije v Bosni in Hercegovini

text:
               10.11.2007

               SL

               Uradni list Evropske unije

               L 293/9

      SKLEP POLITIČNEGA IN VARNOSTNEGA ODBORA BiH/12/2007
   z dne 25. septembra 2007
   o imenovanju vodje poveljniške enote EU v Neaplju za vojaško operacijo Evropske unije v Bosni in Hercegovini
   (2007/725/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
   ob upoštevanju naslednjega:

               (1)

               Z izmenjavo pisem med generalnim sekretarjem/visokim predstavnikom in generalnim sekretarjem zveze NATO dne 28. septembra 2004 in 8. oktobra 2004 se je Severnoatlantski svet strinjal s tem, da se načelnik štaba Združenega poveljstva sil v Neaplju da na razpolago kot vodja poveljniške enote EU v Neaplju.

               (2)

               Poveljnik operacije EU je priporočil, da se načelnika štaba Združenega poveljstva sil v Neaplju, generala polkovnika Eduarda ZAMARRIPA, imenuje za vodjo poveljniške enote EU v Neaplju za vojaško operacijo Evropske unije v Bosni in Hercegovini.

               (3)

               Vojaški odbor EU je to priporočilo podprl.

               (4)

               V skladu s členom 6 Skupnega ukrepa 2004/570/SZVP je Svet pooblastil Politični in varnostni odbor (PVO) za izvajanje političnih in strateških smernic vojaške operacije EU.

               (5)

               V skladu s členom 6 Protokola o stališču Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvedbi odločitev in ukrepov Evropske unije, ki zadevajo obrambo.

               (6)

               Evropski svet je na zasedanju v Kopenhagnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice EU, ki so tudi članice zveze NATO ali pogodbenice „Partnerstva za mir“ in ki so sklenile dvostranske sporazume o varnosti z zvezo NATO –

         SKLENIL:
   Člen 1
   General polkovnik Eduardo ZAMARRIPA je imenovan za vodjo poveljniške enote EU v Neaplju za vojaško operacijo Evropske unije v Bosni in Hercegovini.
   Člen 2
   Ta sklep začne učinkovati z dnem sprejetja.

      V Bruslju, 25. septembra 2007

            Za Politični in varnostni odbor

            Predsednik

         C. DURRANT PAIS

      (1)  UL L 252, 28.7.2004, str. 10.


title: 2007/259/ES: Sklep Sveta z dne 16. aprila 2007 o zagotavljanju makro-finančne pomoči Moldaviji

text:
               28.4.2007

               SL

               Uradni list Evropske unije

               L 111/69

      SKLEP SVETA

   z dne 16. aprila 2007
   o zagotavljanju makro-finančne pomoči Moldaviji
   (2007/259/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   po posvetovanju z Ekonomsko-finančnim odborom,
   ob upoštevanju naslednjega:

               (1)

               Moldavijski organi si prizadevajo za gospodarsko stabilizacijo in strukturne reforme, ki jih podpira Mednarodni denarni sklad (MDS) na podlagi triletnega dogovora v okviru programa pomoči za zmanjševanje revščine in spodbujanje gospodarske rasti (PRGF), ki je bil potrjen 5. maja 2006. Zato so se 12. maja 2006 posojilodajalci Pariškega kluba dogovorili o prestrukturiranju uradnega dolga Moldavije v skladu z dogovorom, doseženim v Houstonu.

               (2)

               Moldavijski organi so maja 2004 podpisali Strateški dokument za spodbujanje gospodarske rasti in zmanjševanje revščine, ki določa srednjeročne prednostne naloge vladnega delovanja.

               (3)

               Moldavija na eni strani in Evropske skupnosti ter njene države članice na drugi strani so podpisale Sporazum o partnerstvu in sodelovanju (2), ki je začel veljati 1. julija 1998.

               (4)

               Odnosi med Moldavijo in Evropsko unijo se razvijajo v okviru evropske sosedske politike, od katere se pričakuje, da bo privedla do tesnejše gospodarske integracije. EU in Moldavija sta se dogovorili o Akcijskem načrtu evropske sosedske politike, ki opredeljuje kratkoročne in srednjeročne prednostne naloge v odnosih med EU in Moldavijo ter sorodnimi politikami.

               (5)

               Moldavija ima velike potrebe po financiranju, ki izvirajo iz znatnega poslabšanja finančnega položaja Moldavije.

               (6)

               Moldavijski organi so zaprosili mednarodne finančne institucije, Skupnosti in druge bilateralne donatorje za finančno pomoč na podlagi ugodnih posojil. Kljub financiranju MDS in Svetovne banke ostaja znatna finančna vrzel, ki jo je treba zapolniti, da se olajšajo državne plačilne bilance, okrepijo državne rezerve in podprejo cilji politike, ki spremljajo prizadevanja organov za reforme.

               (7)

               Moldavija je upravičena do posebno ugodnih posojil in donacij Svetovne banke in MDS.

               (8)

               V teh okoliščinah je primerno, da Skupnost Moldaviji v tem kritičnem položaju pomaga z makro-finančno pomočjo, ki naj bi bila na voljo v obliki donacije.

               (9)

               Za zagotovitev učinkovite zaščite finančnih interesov Skupnosti, povezanih z zadevno makro-finančno pomočjo, mora Moldavija določiti ustrezne ukrepe za preprečevanje goljufij, korupcije in drugih nepravilnosti z vplivom na to pomoč, ter za boj proti tem pojavom. Zagotoviti je treba nadzorne mehanizme Komisije in revizije Računskega sodišča.

               (10)

               Sprostitev makro-finančne pomoči Skupnosti ne vpliva na pristojnosti proračunskega organa.

               (11)

               Makro-finančno pomoč Skupnosti bi morala upravljati Komisija v posvetovanju z Ekonomsko-finančnim odborom –

         SKLENIL:
   Člen 1
   1.   Skupnost da na voljo Moldaviji makro-finančno pomoč v obliki donacij v največjem skupnem znesku 45 000 000 EUR za podporo plačilnih bilanc Moldavije in olajšanje finančnih bremen pri izvajanju vladnega gospodarskega programa.
   2.   S to makro-finančno pomočjo Skupnosti upravlja Komisija v posvetovanju z Ekonomsko-finančnim odborom na način, ki je skladen s sporazumi ali dogovori, doseženimi med Mednarodnim denarnim skladom (MDS) in Moldavijo.
   3.   Makro-finančna pomoč Skupnosti se da na voljo v obdobju dveh let, z začetkom na prvi dan po začetku veljavnosti tega sklepa. Vendar pa se Komisija lahko odloči, če okoliščine tako narekujejo in po posvetovanju z Ekonomsko-finančnim odborom, da to obdobje podaljša za največ eno leto.
   Člen 2
   1.   Komisija je pooblaščena, da se po posvetovanju z Ekonomsko-finančnim odborom z moldavijskimi organi dogovori o gospodarski politiki in finančnih pogojih, na podlagi katerih se zagotavlja makro-finančna pomoč in ki se opredelijo v Memorandumu o soglasju in sporazumu o donaciji. Ti pogoji so skladni s sporazumi ali dogovori iz člena 1(2).
   2.   Med izvajanjem makro-finančne pomoči Skupnosti, Komisija spremlja ustreznost moldavijskih finančnih dogovorov, upravnih postopkov ter mehanizmov notranje in zunanje kontrole v zvezi s pomočjo.
   3.   Komisija v sodelovanju z Ekonomsko-finančnim odborom in Mednarodnim denarnim skladom redno preverja, ali so gospodarske politike v Moldaviji v skladu s cilji pomoči in ali se v zadovoljivi meri izpolnjujejo dogovorjeni politični in finančni pogoji.
   Člen 3
   1.   Komisija da na voljo Moldaviji makro-finančno pomoč Skupnosti v treh obrokih.
   2.   Prvi obrok se sprosti na podlagi zadovoljivega izvajanja gospodarskega programa, ki se s podporo MDS izvaja v okviru programa pomoči za zmanjševanje revščine in spodbujanje gospodarske rasti ter Akcijskega načrta evropske sosedske politike med EU in Moldavijo.
   3.   Drugi obrok in tretji obrok se sprostita na podlagi zadovoljivega izvajanja gospodarskega programa, ki se izvaja s podporo MDS v okviru programa pomoči za zmanjševanje revščine in spodbujanje gospodarske rasti ter Akcijskega načrta evropske sosedske politike med EU in Moldavijo, ter na podlagi morebitnih drugih ukrepov, dogovorjenih s Komisijo, kakor je določeno v členu 2(1), vendar ne prej kot tri mesece po sprostitvi predhodnega obroka.
   4.   Sredstva se izplačajo Narodni banki Moldavije. Končni prejemnik sredstev je Ministrstvo za finance Moldavije.
   Člen 4
   Makro-finančna pomoč Skupnosti se izvaja v skladu z določbami Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3) in njenih izvedbenih pravil. Zlasti z Memorandumom o soglasju in sporazumom o donaciji, ki ga potrdijo moldavijski organi, se določijo ustrezni ukrepi Moldavije za preprečevanje goljufij, korupcije in drugih morebitnih nepravilnosti z vplivom na pomoč ter za boj proti njim. Določijo se tudi nadzorni mehanizmi Komisije, v katere spada tudi Evropski urad za boj proti goljufijam, vključno s pravico do pregledov in inšpekcij na kraju samem, po potrebi pa tudi revizije, ki jih Računsko sodišče podobno opravi na kraju samem.
   Člen 5
   Vsako leto do 31. avgusta Komisija posreduje Evropskemu parlamentu in Svetu poročilo, ki vsebuje oceno izvajanja tega sklepa v predhodnem letu. V poročilu je opredeljena povezava med političnimi pogoji iz člena 2(1), trenutno gospodarsko in fiskalno uspešnostjo Moldavije ter odločitvijo Komisije o plačilu obrokov te pomoči.
   Člen 6
   Ta sklep začne veljati na dan objave v Uradnem listu Evropske unije.

      V Luxembourgu, 16. aprila 2007

            Za Svet

            Predsednik

         H. SEEHOFER

      (1)  Mnenje z dne 14. februarja 2007 (še ni objavljeno v Uradnem listu).

      (2)  UL L 181, 24.6.1998, str. 3.

      (3)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES, Euratom) št. 1995/2006 (UL L 390, 30.12.2006, str. 1).


title: 2005/697/ES: Sklep Komisije z dne 12. septembra 2005 o spremembi Sklepa 2000/745/ES o sprejetju ponujenih zavez v zvezi s protidampinškimi in protisubvencijskim postopkom pri uvoza določenega polietilentereftalata (PET) s poreklom, med drugim, iz Indije

text:
               11.10.2005

               SL

               Uradni list Evropske unije

               L 266/62

      SKLEP KOMISIJE

   z dne 12. septembra 2005
   o spremembi Sklepa 2000/745/ES o sprejetju ponujenih zavez v zvezi s protidampinškimi in protisubvencijskim postopkom pri uvoza določenega polietilentereftalata (PET) s poreklom, med drugim, iz Indije
   (2005/697/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna protidampinška uredba“), in zlasti člena 8 Uredbe,
   ob upoštevanju Uredbe Sveta (ES) št. 2026/97 z dne 6. oktobra 1997 o zaščiti pred dampinškim uvozom iz držav, ki niso članice Evropske skupnosti (2) („osnovna protisubvencijska uredba“), in zlasti členov 13 in 15 Uredbe,
   po posvetovanju s Svetovalnim odborom,
   ob upoštevanju naslednjega:
   A.   POSTOPEK

               (1)

               Z Uredbo Sveta (ES) št. 2604/2000 (3) je Svet uvedel dokončne protidampinške dajatve na uvoz polietilentereftalata („PET“) s poreklom, med drugim, iz Indije. Uvoz PET, ki so ga izvozile družbe, katerih zaveza je bila sprejeta, je bil oproščen plačila navedene dajatve v skladu s členom 2(1) navedene uredbe.

               (2)

               Z Uredbo Sveta (ES) št. 2603/2000 (4) je Svet uvedel dokončne izravnalne dajatve na uvoz nekaterih polietilentereftalatov („PET“) s poreklom, med drugim, iz Indije v Skupnost. Uvoz PET, ki so ga izvozile družbe, katerih zaveza je bila sprejeta, je bil oproščen plačila dajatev v skladu s členom 2(1) navedene uredbe.

               (3)

               Komisija je 29. novembra 2000 sprejela Sklep 2000/745/ES (5), s katerim je sprejela zaveze v zvezi z zgoraj navedenimi postopki s strani izvoznikov, navedenih v členu 1 navedenega sklepa.

               (4)

               Komisija je 12. januarja 2005 z Uredbo (ES) št. 33/2005 (6) objavila začetek „pregleda za novega izvoznika“ v skladu s členom 11(4) osnovne protidampinške uredbe.

               (5)

               Sočasno in iz istih razlogov je Komisija začela pospešeno revizijo Uredbe (ES) št. 2603/2000 (7) v skladu s členom 20 osnovne protidampinške uredbe.

               (6)

               Končne ugotovitve in sklepi teh preiskav so navedeni v Uredbi Sveta (ES) st. 1646/2005 (8) o spremembi Uredbe (ES) št. 2604/2000, in v Uredbi Sveta (ES) st. 1645/2005 (9) o spremembi Uredbe (ES) št. 2603/2000.

         B.   ZAVEZA

               (7)

               Po razkritju, s katerim je bila South Asian Petrochem Limited („družba“) obveščena o dejstvih in premisleki, na podlagi katerih se je nameravalo uvesti spremenjeno dokončno protidampinško dajatev in izravnalno dajatev na njen uvoz v Skupnost, je zadevna družba ponudila cenovno zavezo v skladu s členom 8(1) osnovne protidampinške uredbe in člena 13(1) osnovne protisubvencijske uredbe. V tej zavezi je zadevni proizvajalec izvoznik ponudil, da bo zadevni izdelek prodajal po ravneh cen ali nad ravnmi cen, ki odpravljajo škodljivi učinek dampinga in subvencioniranja.

               (8)

               Družba bo Komisiji tudi redno zagotavljala podrobne podatke o svojem izvozu v Skupnost, kar pomeni, da lahko Komisija zavezo učinkovito spremlja. Poleg tega ima ta družba tako prodajno strukturo, da je po mnenju Komisije nevarnost izogibanja dogovorjeni zavezi majhna.

               (9)

               Iz tega sledi, da je zaveza, ki jo je ponudila South Asian Petrochem Limited, sprejemljiva.

               (10)

               Da bi Komisija lahko učinkovito spremljala izpolnjevanje zaveze družbe, kadar je zahtevek za sprostitev v prost pretok na podlagi zaveze predložen ustreznemu carinskemu organu, bo oprostitev dajatev možna le s predložitvijo fakture, ki bo vseboval vsaj podatke, navedene v Prilogi k Uredbi (ES) št. 2604/2000. Ta raven podatkov je potrebna tudi zato, da lahko carinski organi z zadostno natančnostjo ugotovijo, da pošiljka ustreza trgovinskim dokumentom. Kadar taka faktura ni predložena ali kadar ne ustreza izdelku, predloženemu carinskim organom, se namesto tega plača ustrezna stopnja protidampinške dajatve in izravnalne dajatve.

               (11)

               V primeru kršitve ali umika zaveze ali suma kršitve se v skladu s členom 8(9) in (10) osnovne protidampinške uredbe in, kjer je potrebno, v skladu s členom 13(9) in (10) osnovne protisubvencijske uredbe lahko uvede začasna ali končna dajatev –

         SPREJELA NASLEDNJI SKLEP:
   Člen 1
   Preglednica iz člena 1 Sklepa 2000/745/ES se spremeni:

                  Država

                  Proizvajalec

                  Dodatna oznaka Taric

                  „Indija

                  South Asian Petrochem Limited

                  A 585“

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 12. septembra 2005

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).

      (2)  UL L 288, 21.10.1997, str. 1. Uredba, kakor je bila nazadnje spremenjena z Uredbo (ES) št. 461/2004.

      (3)  UL L 301, 30.11.2000, str. 21. Uredba, kakor je bila nazadnje spremenjena z Uredbo (ES) št. 83/2005 (UL L 19, 21.1.2005, str. 1).

      (4)  UL L 301, 30.11.2000, str. 1. Uredba, kakor je bila nazadnje spremenjena z Uredbo (ES) št. 822/2004 (UL L 127, 29.4.2004, str. 3).

      (5)  UL L 301, 30.11.2000, str. 88. Sklep, kakor je bil nazadnje spremenjen s Sklepom 2002/232/ES (UL L 78, 21.3.2002, str. 12).

      (6)  UL L 8, 12.1.2005, str. 9.

      (7)  UL C 8, 12.1.2005, str. 2.

      (8)  Glej stran 10 tega Uradnega lista.

      (9)  Glej stran 1 tega Uradnega lista.


title: 2008/29/ES: Sklep Evropskega parlamenta in Sveta z dne 18. decembra 2007 o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju v zvezi z večletnim finančnim okvirom

text:
               10.1.2008

               SL

               Uradni list Evropske unije

               L 6/7

      SKLEP EVROPSKEGA PARLAMENTA IN SVETA

   z dne 18. decembra 2007
   o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju v zvezi z večletnim finančnim okvirom
   (2008/29/ES)
   EVROPSKI PARLAMENT IN SVET EVROPSKIH SKUPNOSTI STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 21, prvega in drugega pododstavka točke 22 in točke 23 Sporazuma,
   ob upoštevanju predloga Komisije,
   ob upoštevanju naslednjega:

               (1)

               Na usklajevalnem sestanku 23. novembra 2007 sta se veji proračunskega organa sporazumeli, da zagotovita del financiranja, potrebnega za programe evropskega globalnega satelitskega navigacijskega sistema GNSS (EGNOS-GALILEO), s spremembo večletnega finančnega okvira za obdobje 2007–2013 v skladu s točkami 21, 22 in 23 Medinstitucionalnega sporazuma, in sicer tako da se v letih 2008–2013 za 1 600 milijonov EUR zviša zgornja meja odobritev za prevzem obveznosti v podrazdelku 1a. To zvišanje se bo izravnalo s tem, da se v letu 2007 za enak znesek zniža zgornja meja odobritev za prevzem obveznosti v razdelku 2.

               (2)

               Zaradi ohranitve ustreznega razmerja med obveznostmi in plačili je treba prilagoditi letne zgornje meje za odobritve plačil. Ta prilagoditev bo proračunsko nevtralna.

               (3)

               Prilogo I k Medinstitucionalnemu sporazumu o proračunski disciplini in dobrem finančnem poslovodenju je zato treba ustrezno spremeniti (2) –

         SKLENILA:
   Edini člen
   Priloga I Medinstitucionalnega sporazuma o proračunski disciplini in dobrem finančnem poslovodenju se nadomesti s Prilogo k temu sklepu.

      V Bruslju, 18. decembra 2007

            Za Evropski parlament

            predsednik

         H.-G. PÖTTERING

            Za Svet

            predsednik

         M. LOBO ANTUNES

      (1)  UL C 139, 14.6.2006, str. 1.

      (2)  V ta namen so zneski, ki izhajajo iz navedenega sporazuma, preračunani v cene iz leta 2004.

      PRILOGA
      FINANČNI OKVIR ZA OBDOBJE 2007–2013 (spremenjen)

                  (v mio EUR – v cenah iz leta 2004)

                  ODOBRITVE ZA PREVZEM OBVEZNOSTI

                  2007

                  2008

                  2009

                  2010

                  2011

                  2012

                  2013

                  Skupaj 2007–2013

                              1.

                              Trajnostna rast

                  51 267

                  52 913

                  54 071

                  54 860

                  55 379

                  56 845

                  58 256

                  383 591

                              1a

                              Konkurenčnost za rast in zaposlovanje

                  8 404

                  9 595

                  10 209

                  11 000

                  11 306

                  12 122

                  12 914

                  75 550

                              1b

                              Kohezija za rast in zaposlovanje

                  42 863

                  43 318

                  43 862

                  43 860

                  44 073

                  44 723

                  45 342

                  308 041

                              2.

                              Ohranjanje in upravljanje naravnih virov

                  53 478

                  54 322

                  53 666

                  53 035

                  52 400

                  51 775

                  51 161

                  369 837

                  od tega: odhodki, povezani s trgom, in neposredna izplačila

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Državljanstvo, svoboda, varnost in pravica

                  1 199

                  1 258

                  1 380

                  1 503

                  1 645

                  1 797

                  1 988

                  10 770

                              3a

                              Svoboda, varnost in pravica

                  600

                  690

                  790

                  910

                  1 050

                  1 200

                  1 390

                  6 630

                              3b

                              Državljanstvo

                  599

                  568

                  590

                  593

                  595

                  597

                  598

                  4 140

                              4.

                              EU kot globalni akter

                  6 199

                  6 469

                  6 739

                  7 009

                  7 339

                  7 679

                  8 029

                  49 463

                              5.

                              Uprava (1)

                  6 633

                  6 818

                  6 973

                  7 111

                  7 255

                  7 400

                  7 610

                  49 800

                              6.

                              Nadomestila

                  419

                  191

                  190

                  800

                  ODOBRITVE ZA PREVZEM OBVEZNOSTI SKUPAJ

                  119 195

                  121 971

                  123 019

                  123 518

                  124 018

                  125 496

                  127 044

                  864 261

                  kot odstotek BND

                  1,10 %

                  1,08 %

                  1,07 %

                  1,04 %

                  1,03 %

                  1,02 %

                  1,01 %

                  1,048 %

                  ODOBRITVE PLAČIL SKUPAJ

                  115 142

                  119 805

                  112 182

                  118 549

                  116 178

                  119 659

                  119 161

                  820 676

                  kot odstotek BND

                  1,06 %

                  1,06 %

                  0,97 %

                  1,00 %

                  0,97 %

                  0,97 %

                  0,95 %

                  1,00 %

                  Razpoložljiva razlika

                  0,18 %

                  0,18 %

                  0,27 %

                  0,24 %

                  0,27 %

                  0,27 %

                  0,29 %

                  0,24 %

                  Zgornja meja lastnih sredstev kot odstotek BND

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Odhodki za pokojnine, ki so vključeni v okvir tega razdelka, so za obdobje 2007–2013 izračunani brez prispevkov zaposlenih za ustrezno shemo in lahko znašajo največ 500 milijonov EUR v cenah iz leta 2004.


title: Sklep (EU) 2017/864 Evropskega parlamenta in Sveta z dne 17. maja 2017 o evropskem letu kulturne dediščine (2018)

text:
               20.5.2017

               SL

               Uradni list Evropske unije

               L 131/1

         SKLEP (EU) 2017/864 EVROPSKEGA PARLAMENTA IN SVETA
   z dne 17. maja 2017
   o evropskem letu kulturne dediščine (2018)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 167 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Odbora regij (1),
   v skladu z rednim zakonodajnim postopkom (2),
   ob upoštevanju naslednjega:

               (1)

               Ideali, načela in vrednote, ki so del evropske kulturne dediščine, so skupni vir spomina, razumevanja, identitete, dialoga, kohezije in ustvarjalnosti za Evropo. Kulturna dediščina ima v Evropski uniji pomembno vlogo in v preambuli k Pogodbi o Evropski uniji (PEU) je navedeno, da so podpisnice zajele navdih iz kulturne, verske in humanistične dediščine Evrope.

               (2)

               Člen 3(3) PEU določa, da Unija spoštuje svojo bogato kulturno in jezikovno raznolikost ter skrbi za varovanje in razvoj evropske kulturne dediščine.

               (3)

               V členu 167 Pogodbe o delovanju Evropske unije (PDEU) je Uniji dodeljena naloga, da prispeva k razcvetu kultur držav članic, pri čemer upošteva njihovo nacionalno in regionalno raznolikost ter hkrati postavlja v ospredje skupno kulturno dediščino. Dejavnost Unije mora biti namenjena spodbujanju sodelovanja med državami članicami in, če je to potrebno, podpiranju in dopolnjevanju njihove dejavnosti med drugim na področjih izboljševanja poznavanja in razširjanja kulture in zgodovine evropskih narodov ter ohranjanja in varstva kulturne dediščine evropskega pomena.

               (4)

               Kakor je poudarjeno v sporočilu Komisije z dne 22. julija 2014 z naslovom „Na poti k celostnemu pristopu do kulturne dediščine za Evropo“, se kulturna dediščina obravnava kot skupen vir in dobrina v skrbništvu za prihodnje generacije. Skrb za kulturno dediščino je zato skupna odgovornost vseh deležnikov.

               (5)

               Kulturna dediščina je za evropsko družbo bistvenega pomena s kulturnega, okoljskega, družbenega in gospodarskega vidika. Zato je trajna skrb zanjo strateška odločitev za enaindvajseto stoletje, kakor je poudaril Svet v sklepih z dne 21. maja 2014 (3). Prispevek kulturne dediščine v smislu ustvarjanja vrednot, spretnosti, delovnih mest ter kakovosti življenja je podcenjen.

               (6)

               Kulturna dediščina je v središču evropske agende za kulturo (4) in prispeva k njenim ciljem, ki so spodbujati kulturno raznolikost in medkulturni dialog, spodbujati kulturo kot katalizator ustvarjalnosti, ter spodbujati kulturo kot bistveni element v mednarodnih odnosih Unije. Je tudi ena od štirih prednostnih nalog evropskega sodelovanja na področju kulture v obdobju 2015–2018, kakor je določeno v tekočem delovnem načrtu za kulturo, ki so ga Svet in predstavniki vlad držav članic, ki so se sestali v okviru Sveta, sprejeli 25. novembra 2014 (5).

               (7)

               Svet je v sklepih z dne 21. maja 2014 navedel, da kulturna dediščina zajema širok spekter virov, podedovanih iz preteklosti v različnih oblikah in vidikih: opredmetene in neopredmetene ter digitalne (izvorno digitalne in digitalizirane), vanjo pa spadajo spomeniki, znamenitosti, krajine, veščine, običaji, znanje in izrazi človeške ustvarjalnosti, pa tudi zbirke, ki jih ohranjajo in zanje skrbijo razne javne in zasebne ustanove, npr. muzeji, knjižnice in arhivi. Del kulturne dediščine je tudi filmska dediščina.

               (8)

               Kulturna dediščina je nastajala skozi stoletja z interakcijo kulturnih izrazov različnih civilizacij, ki so naselile Evropo. Evropsko leto kulturne dediščine bo pripomoglo k spodbujanju in okrepitvi razumevanja pomena zaščite in promocije raznolikosti kulturnih izrazov. Eden od načinov, da bi dosegli to razumevanje, so izobraževalni programi in programi za večjo ozaveščenost širše javnosti v skladu z obveznostmi iz Konvencije Unesco iz leta 2005 o varovanju in spodbujanju raznolikosti kulturnih izrazov in katere pogodbenice so tudi Unija in njene države članice.

               (9)

               V skladu s členom 30 Konvencije Združenih narodov o pravicah invalidov, katere pogodbenice so Unija in večina držav članic, pogodbenice konvencije invalidom priznavajo pravico do sodelovanja v kulturnem življenju enako kot drugim in sprejmejo vse ustrezne ukrepe, s katerimi invalidom med drugim zagotavljajo dostop do krajev, v katerih potekajo kulturne prireditve ali storitve, kot so gledališča, muzeji, kinematografi, knjižnice in turistične storitve, in po možnosti dostop do spomenikov in krajev državnega kulturnega pomena.

               (10)

               Evropska nagrada za invalidom prijazno mesto (European Access City Award) kaže, da se invalidom, starejšim ljudem in osebam z omejeno mobilnostjo ali drugimi vrstami začasne zmanjšane zmožnosti dostop do kulturne dediščine v mestih lahko omogoči, in sicer na načine, ki spoštujejo njeno naravo in vrednote, in da je to dobra praksa.

               (11)

               Kulturna dediščina ima pomembno vlogo za povezanost skupnosti v času, ko v evropskih družbah narašča kulturna raznolikost. Območja, ki so prejela znak evropske dediščine, imajo močno evropsko razsežnost, saj so bila izbrana zaradi njihove vloge v evropski zgodovini. Skupaj z evropskimi prestolnicami kulture ta območja pri evropskih državljanih krepijo občutek pripadnosti skupnemu evropskemu prostoru. Zato bi si bilo treba prizadevati za to, da bi se ta območja in evropsko leto kulturne dediščine dopolnjevali. Novi participativni in medkulturni pristopi k politikam dediščine in izobraževalnim pobudam, ki vsem oblikam kulturne dediščine pripisujejo enako dostojanstvo, imajo potencial za povečanje zaupanja, medsebojnega priznavanja in socialne kohezije, kar je pokazalo tudi mednarodno sodelovanje v okviru Sveta Evrope.

               (12)

               Vloga kulturne dediščine je izpostavljena tudi v okviru agende ZN za trajnostni razvoj do leta 2030 (v nadaljnjem besedilu: agenda 2030), ki priznava svetovno državljanstvo, kulturno raznolikost in medkulturni dialog kot glavna načela trajnostnega razvoja. Agenda 2030 priznava, da lahko vse kulture in civilizacije kot ključni akterji prispevajo k trajnostnemu razvoju. Kultura je izrecno omenjena v več ciljih trajnostnega razvoja iz agende 2030, zlasti v cilju 11 (mesta – dediščina), kakor tudi v cilju 4 (izobraževanje), ter v povezavi s turizmom v cilju 8 (trajnostna rast) in cilju 12 (načini porabe).

               (13)

               Vedno večje mednarodno priznavanje potrebe, da je treba ljudi in človeške vrednote postaviti v središče razširjenega in interdisciplinarnega koncepta kulturne dediščine, krepi potrebo po spodbujanju širšega dostopa do kulturne dediščine, med drugim v luči njenega pozitivnega učinka na kakovost življenja. Ta širši dostop je mogoče doseči s pritegovanjem različnega občinstva in s povečanjem dostopnosti do krajev, stavb, izdelkov in storitev, ob upoštevanju posebnih potreb in posledic demografskih sprememb.

               (14)

               Politike za vzdrževanje, obnovo, ohranjanje, ponovno uporabo, dostopnost in promocijo kulturne dediščine ter s tem povezanih storitev so sicer v prvi vrsti v nacionalni, regionalni ali lokalni pristojnosti. Kulturna dediščina ima kljub temu jasno evropsko razsežnost, ki je poleg kulturne politike vključena v druge politike Unije, na primer v izobraževanje, kmetijstvo in razvoj podeželja, regionalni razvoj, socialno kohezijo, pomorske zadeve, okolje, turizem, digitalno agendo, raziskave in inovacije ter komuniciranje.

               (15)

               Leto 2018 ima za Evropo in njeno kulturno dediščino simboličen in zgodovinski pomen, ker zaznamuje številne pomembne dogodke, kot je 100. obletnica konca prve svetovne vojne in obletnica neodvisnosti več držav članic, kakor tudi 400. obletnica začetka tridesetletne vojne. Evropsko leto kulturne dediščine bo za evropske državljane torej priložnost, da prek boljšega skupnega razumevanja preteklosti bolje razumejo sedanjost.

               (16)

               Kot je navedel Svet v sklepih z dne 25. novembra 2014 (6), sta za varovanje, krepitev in upravljanje kulturne dediščine potrebna učinkovito participativno upravljanje (to je takšno, ki vključuje več ravni in različne deležnike) in tesnejše medsektorsko sodelovanje, da bi v celoti uresničili potencial kulturne dediščine za evropske družbe in gospodarstva. To upravljanje in sodelovanje vključuje vse deležnike, tudi javne organe, sektor kulturne dediščine, zasebne akterje in organizacije civilne družbe, kot so nevladne organizacije, in organizacije v prostovoljskem sektorju.

               (17)

               V sklepih z dne 25. novembra 2014 je Svet poleg tega pozval Komisijo, naj preuči možnost predstavitve predloga za evropsko leto kulturne dediščine.

               (18)

               V resoluciji z dne 8. septembra 2015 je Evropski parlament priporočil razglasitev evropskega leta kulturne dediščine, po možnosti za leto 2018.

               (19)

               Evropski odbor regij je v mnenju z dne 16. aprila 2015 (7) pozdravil predlog Sveta za evropsko leto kulturne dediščine in poudaril njegov prispevek k uresničevanju skupnih ciljev v vseevropskem kontekstu.

               (20)

               Razglasitev evropskega leta kulturne dediščine je učinkovit način za ozaveščanje javnosti, razširjanje informacij o dobrih praksah, spodbujanje razprave o politikah, raziskav in inovacij ter izboljšanje zbiranja in analize kvalitativnih dokazov in kvantitativnih podatkov, vključno s statističnimi podatki, o družbenem in gospodarskem vplivu kulturne dediščine. Z ustvarjanjem okolja za sočasno spodbujanje teh ciljev na evropski, nacionalni, regionalni in lokalni ravni je mogoče doseči večjo sinergijo in boljšo uporabo virov. Komisija bi morala v zvezi s tem zagotoviti pravočasne informacije in tesno sodelovati z Evropskim parlamentom, Svetom in državami članicami, Odborom regij ter organi in združenji, ki so dejavni na področju kulturne dediščine na ravni Unije. Za zagotovitev, da imajo dejavnosti, razvite v okviru evropskega leta kulturne dediščine, evropsko razsežnost, se države članice spodbuja tudi k medsebojnemu sodelovanju.

               (21)

               Kulturna dediščina prav tako predstavlja področje delovanja v več programih na področju zunanjih odnosov, zlasti – vendar ne izključno – na Bližnjem vzhodu. Kot sta poudarila Visoki predstavnik Unije za zunanje zadeve in varnostno politiko in Komisije v skupnem sporočilu z dne 8. junija 2016 z naslovom „Oblikovanje strategije EU za mednarodne kulturne povezave“, je promocija vrednosti kulturne dediščine tudi odgovor na namerno uničevanje kulturnih zakladov na konfliktnih območjih. Pomembno je zagotoviti dopolnjevanje med evropskim letom kulturne dediščine in vsemi pobudami na področju zunanjih odnosov, razvitimi znotraj ustreznih okvirov. Ukrepi za varstvo in promocijo kulturne dediščine v okviru ustreznih instrumentov za zunanje odnose bi morali med drugim odražati skupni interes v povezavi z izmenjavo izkušenj in vrednot s tretjimi državami. Evropsko leto kulturne dediščine bi moralo spodbujati poznavanje, spoštovanje in razumevanje drugih kultur.

               (22)

               V ukrepe v okviru evropskega leta kulturne dediščine bi bilo treba tesno povezati tudi države kandidatke in potencialne države kandidatke. Prizadevati bi si bilo treba tudi za vključitev držav, ki spadajo na področje evropske sosedske politike, in drugih partnerskih držav, kakor je primerno. Tako vključitev je mogoče doseči v ustreznih okvirih sodelovanja in dialoga, zlasti v okviru dialoga civilne družbe med Unijo in temi državami.

               (23)

               Varovanje, ohranjanje in krepitev evropske kulturne dediščine spadajo med cilje obstoječih programov Unije. Zato je evropsko leto kulturne dediščine mogoče izvesti z uporabo teh programov v okviru njihovih obstoječih določb in določitvijo prednostnega financiranja na letni ali večletni osnovi. Programi in politike na področjih, kot so kultura, izobraževanje, kmetijstvo in razvoj podeželja, regionalni razvoj, socialna kohezija, pomorske zadeve, okolje, turizem, strategija za enotni digitalni trg, raziskave in inovacije ter komuniciranje, posredno ali neposredno prispevajo k zaščiti, krepitvi, inovativni ponovni uporabi in promociji evropske kulturne dediščine ter lahko evropsko leto kulturne dediščine podpirajo v skladu s svojimi pravnimi okviri. V podporo ciljem evropskega leta kulturne dediščine so poleg sofinanciranja na ravni Unije možni tudi nacionalni prispevki, tudi prek prožnih mehanizmov financiranja, kot so javno-zasebna partnerstva ali množično financiranje.

               (24)

               Finančne interese Unije bi bilo treba v celotnem ciklu odhodkov zaščititi s sorazmernimi ukrepi, ki vključujejo preprečevanje, odkrivanje in preiskovanje nepravilnosti, povračilo izgubljenih, neupravičeno izplačanih ali nepravilno porabljenih sredstev ter po potrebi upravne in denarne kazni.

               (25)

               Ta sklep za celotno obdobje trajanja programa evropskega leta kulturne dediščine določa finančna sredstva, ki za Evropski parlament in Svet pomenijo prednostni referenčni znesek v letnem proračunskem postopku v smislu točke 17 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (8).

               (26)

               Ker ciljev tega sklepa, in sicer spodbuditi skupno doživljanje evropske kulturne dediščine in zavedanje o njenem pomenu, izboljšati ozaveščenost o skupni zgodovini in vrednotah ter okrepiti občutek pripadnosti skupnemu evropskemu prostoru, države članice ne morejo zadovoljivo doseči zaradi potrebe po nadnacionalni izmenjavi informacij in razširjanju dobrih praks v vsej Uniji, temveč se lažje dosežejo na ravni Unije, lahko Unija sprejme ukrepe v skladu z načelom subsidiarnosti iz člena 5 PEU. V skladu z načelom sorazmernosti iz navedenega člena ta sklep ne presega tistega, kar je potrebno za doseganje navedenih ciljev –

         SPREJELA NASLEDNJI SKLEP:
   Člen 1
   Predmet urejanja
   1.   Leto 2018 se razglasi za „evropsko leto kulturne dediščine“ (v nadaljnjem besedilu: evropsko leto).
   2.   Namen evropskega leta je spodbuditi skupno doživljanje evropske kulturne dediščine in zavedanje o njenem pomenu kot skupni dobrini, izboljšati ozaveščenost o skupni zgodovini in vrednotah ter okrepiti občutek pripadnosti skupnemu evropskemu prostoru.
   Člen 2
   Cilji
   1.   Splošni cilji evropskega leta so spodbujati in podpirati prizadevanja Unije, držav članic ter regionalnih in lokalnih organov, v sodelovanju s sektorjem kulturne dediščine in širšo civilno družbo, za zaščito, varstvo, ponovno uporabo, krepitev, vrednotenje in promocijo evropske kulturne dediščine. Evropsko leto zlasti:

               (a)

               prispeva k promociji vloge evropske kulturne dediščine kot bistvenega sestavnega dela kulturne raznolikosti in medkulturnega dialoga. Ob polnem spoštovanju pristojnosti držav članic je osredotočeno na najboljše načine za zagotovitev ohranjanja in varstva evropske kulturne dediščine, kakor tudi da bi v njej lahko uživalo širše in bolj raznoliko občinstvo, kar vključuje ukrepe za razvoj občinstva in izobraževanje o dediščini, s čimer se spodbujata socialna vključenost in integracija;

               (b)

               krepi prispevek evropske kulturne dediščine k družbi in gospodarstvu z neposrednim in posrednim gospodarskim potencialom, kar vključuje sposobnost za podpiranje kulturnega in ustvarjalnega sektorja, vključno z malimi in srednjimi podjetji, ter za spodbujanje ustvarjanja in inovacij, za promocijo trajnostnega razvoja in turizma, za krepitev socialne kohezije in za ustvarjanje dolgoročnega zaposlovanja;

               (c)

               prispeva k promociji kulturne dediščine kot pomembnega elementa odnosov med Unijo in tretjimi državami ter se pri tem opreti na interes in potrebe partnerskih držav in na strokovno znanje Evrope o kulturni dediščini.

         2.   Posebni cilji evropskega leta so:

               (a)

               spodbujati pristope h kulturni dediščini, ki so usmerjeni v ljudi, vključujoči, usmerjeni v prihodnost, bolj celostni, trajnostni in medsektorski;

               (b)

               spodbujati inovativne modele participativnega upravljanja in vodenja kulturne dediščine, ki vključujejo vse deležnike, skupaj z javnimi organi, sektorjem kulturne dediščine, zasebnimi akterji in organizacijami civilne družbe;

               (c)

               spodbujati razprave, raziskave in izmenjavo dobrih praks o kakovosti ohranjanja, varovanja, inovativne ponovne uporabe in krepitve kulturne dediščine in o sodobnih posegih v zgodovinsko okolje;

               (d)

               spodbujati rešitve, s katerimi bo postala kulturna dediščina dostopna vsem, tudi z digitalnimi sredstvi, in sicer z odpravo socialnih, kulturnih in fizičnih ovir, ob upoštevanju oseb s posebnimi potrebami;

               (e)

               poudariti in krepiti pozitivni prispevek kulturne dediščine k družbi in gospodarstvu prek raziskav in inovacij, vključno z okrepitvijo dokazne podlage za ta prispevek na ravni Unije;

               (f)

               spodbujati sinergije med kulturno dediščino in okoljskimi politikami z vključevanjem kulturne dediščine v okoljske in arhitekturne politike ter politike načrtovanja in s spodbujanjem energetske učinkovitosti;

               (g)

               spodbujati regionalne in lokalne razvojne strategije, da se izkoristi potencial kulturne dediščine, vključno s spodbujanjem trajnostnega turizma;

               (h)

               podpreti razvoj specializiranih znanj in spretnosti ter izboljšanje upravljanja in prenosa znanja v sektorju kulturne dediščine, ob upoštevanju posledic prehoda na digitalno tehnologijo;

               (i)

               spodbujati kulturno dediščino kot vir navdiha za sodobno ustvarjanje in inovacije ter izpostavljanje potenciala za medsebojno bogatenje in tesnejše sodelovanje med sektorjem kulturne dediščine in drugimi kulturnimi in ustvarjalnimi sektorji;

               (j)

               ozaveščati o pomenu evropske kulturne dediščine prek izobraževanja in vseživljenjskega učenja, zlasti s poudarkom na otrocih, mladih in starejših osebah, lokalnih skupnostih in skupinah, ki jih je težje doseči;

               (k)

               poudariti možnosti sodelovanja v zadevah kulturne dediščine za razvoj tesnejših vezi znotraj Unije in z državami zunaj Unije ter spodbujati medkulturni dialog, spravo po konfliktih in preprečevanje konfliktov;

               (l)

               spodbujati raziskave in inovacije v zvezi s kulturno dediščino, olajšati uporabo in izkoriščanje rezultatov raziskav pri vseh deležnikih, predvsem pri javnih organih in v zasebnem sektorju, ter olajšati razširjanje rezultatov raziskav med širšim občinstvom;

               (m)

               spodbujati sinergije med Unijo in državami članicami, vključno s krepitvijo pobud za preprečevanje nedovoljene trgovine s kulturnimi dobrinami, ter

               (n)

               poudariti pomembne dogodke v letu 2018, ki imajo simboličen pomen za zgodovino Evrope in njeno kulturno dediščino.

         Člen 3
   Vsebina ukrepov
   1.   Ukrepi, ki jih je treba sprejeti za doseganje ciljev, določenih v členu 2, vključujejo naslednje dejavnosti na ravni Unije, nacionalni, regionalni ali lokalni ravni, povezane s cilji evropskega leta:

               (a)

               pobude in dogodki za spodbujanje razprave in ozaveščanje o pomenu in vrednosti kulturne dediščine ter za lažje sodelovanje z državljani in deležniki;

               (b)

               informacijske kampanje, razstave, izobraževalne kampanje in kampanje ozaveščanja za prenos vrednot, kot so raznolikost in medkulturni dialog z uporabo dokazov iz bogate evropske kulturne dediščine, ter spodbujanje prispevka splošne javnosti k zaščiti in upravljanju kulturne dediščine in bolj splošno k uresničevanju ciljev evropskega leta;

               (c)

               izmenjava izkušenj in dobrih praks na ravni nacionalnih, regionalnih in lokalnih uprav ter drugih organizacij in razširjanje informacij o kulturni dediščini, tudi s pomočjo portala Europeana;

               (d)

               izvajanje študij ter raziskovalnih in inovacijskih dejavnosti ter razširjanje njihovih rezultatov na evropski ali nacionalni ravni ter

               (e)

               spodbujanje projektov in mrež, povezanih z evropskim letom, med drugim prek medijev in družbenih omrežij.

         2.   Komisija in države članice lahko na ravni Unije oziroma na nacionalni ravni opredelijo druge dejavnosti, ki niso navedene v odstavku 1, pod pogojem, da prispevajo k uresničitvi ciljev evropskega leta, določenih v členu 2.
   3.   Institucije in organi Unije, kakor tudi države članice, se lahko na ravni Unije oziroma na nacionalni ravni sklicujejo na evropsko leto in uporabljajo njegov logotip v promocijskih dejavnostih iz odstavkov 1 in 2.
   Člen 4
   Usklajevanje na ravni držav članic
   Za organizacijo sodelovanja pri evropskem letu na nacionalni ravni so odgovorne države članice. Države članice v ta namen imenujejo nacionalne koordinatorje. Nacionalni koordinatorji zagotovijo usklajevanje zadevnih dejavnosti na nacionalni ravni.
   Člen 5
   Usklajevanje na ravni Unije
   1.   Komisija redno sklicuje srečanja nacionalnih koordinatorjev za usklajevanje izvajanja evropskega leta. Srečanja služijo tudi kot priložnost za izmenjavo informacij o izvajanju evropskega leta na nacionalni ravni in na ravni Unije; predstavniki Evropskega parlamenta se lahko teh srečanj udeležijo kot opazovalci.
   2.   Usklajevanje evropskega leta na ravni Unije poteka na podlagi prečnega pristopa, da bi ustvarjali sinergije med različnimi programi in pobudami Unije, iz katerih se financirajo projekti s področja kulturne dediščine.
   3.   Komisija skliče redna srečanja deležnikov in predstavnikov organizacij ali organov, ki so dejavni na področju kulturne dediščine, vključno z obstoječimi nadnacionalnimi kulturnimi mrežami in ustreznimi nevladnimi organizacijami, pa tudi mladinskimi organizacijami, da bi ji pomagali pri izvajanju evropskega leta na ravni Unije.
   Člen 6
   Mednarodno sodelovanje
   Komisija za namene evropskega leta sodeluje s pristojnimi mednarodnimi organizacijami, zlasti s Svetom Evrope in Unescom, ter si prizadeva za prepoznavnost sodelovanja Unije.
   Člen 7
   Zaščita finančnih interesov Unije
   1.   Komisija sprejme ustrezne ukrepe za zagotovitev, da so pri izvajanju ukrepov, ki se financirajo na podlagi tega sklepa, finančni interesi Unije zaščiteni z uporabo preventivnih ukrepov proti goljufijam, korupciji in drugim nezakonitim dejanjem, z učinkovitim preverjanjem in inšpekcijami in, če se ugotovijo nepravilnosti, izterjavo neupravičeno izplačanih zneskov ter po potrebi z učinkovitimi, sorazmernimi in odvračilnimi upravnimi in denarnimi kaznimi.
   2.   Komisija ali njeni predstavniki in Računsko sodišče so pooblaščeni za izvajanje revizij na podlagi dokumentov ter pregledov in inšpekcij na kraju samem pri vseh upravičencih do nepovratnih sredstev, izvajalcih in podizvajalcih, ki so prejeli sredstva Unije na podlagi tega sklepa.
   3.   Evropski urad za boj proti goljufijam (OLAF) lahko izvaja preiskave, tudi preglede in inšpekcije na kraju samem, v skladu z določbami in postopki iz Uredbe (EU, Euratom) št. 883/2013 Evropskega parlamenta in Sveta (9) in Uredbe Sveta (Euratom, ES) št. 2185/96 (10) da bi ugotovil, ali je v povezavi s sporazumom ali sklepom o nepovratnih sredstvih ali pogodbo, ki se financira na podlagi tega sklepa, prišlo do goljufije, korupcije ali drugega nezakonitega dejanja, ki škodi finančnim interesom Unije.
   4.   Brez poseganja v odstavke 1, 2 in 3 sporazumi o sodelovanju s tretjimi državami in mednarodnimi organizacijami, pogodbe ter sporazumi in sklepi o nepovratnih sredstvih, ki so posledica izvajanja tega sklepa, vsebujejo določbe, ki Komisijo, Računsko sodišče in OLAF izrecno pooblaščajo za izvajanje takšnih revizij in preiskav v skladu z njihovimi pristojnostmi.
   Člen 8
   Financiranje
   Sofinanciranje dejavnosti na ravni Unije za izvajanje evropskega leta mora biti v skladu s pravili, ki veljajo za obstoječe programe, kot je program Ustvarjalna Evropa, in v okviru obstoječih možnosti določanja prednostnih nalog na letni ali večletni podlagi. Kadar je to ustrezno, lahko evropsko leto podpirajo tudi drugi programi in politike, v skladu z njihovimi veljavnimi pravnimi in finančnimi določbami.
   Člen 9
   Proračun
   Finančna sredstva za izvajanje tega sklepa za obdobje od 1. januarja 2017 do 31. decembra 2018 znašajo 8 milijonov EUR.
   Evropski parlament in Svet odobrita letne odobritve v okviru omejitev iz večletnega finančnega okvira.
   Člen 10
   Spremljanje in ocenjevanje
   Komisija do 31. decembra 2019 Evropskemu parlamentu, Svetu, Evropskemu ekonomsko-socialnemu odboru in Odboru regij predloži poročilo o izvajanju, rezultatih in splošni oceni pobud iz tega sklepa. V poročilo so vključeni predlogi za nadaljnje skupne dejavnosti na področju kulturne dediščine.
   Člen 11
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Strasbourgu, 17. maja 2017

            Za Evropski parlament

            Predsednik

         A. TAJANI

            Za Svet

            Predsednik

         C. ABELA

      (1)  UL C 88, 21.3.2017, str. 7.

      (2)  Stališče Evropskega parlamenta z dne 27. aprila 2017 (še ni objavljeno v Uradnem listu) in odločitev Sveta z dne 11. maja 2017.

      (3)  Sklepi Sveta z dne 21. maja 2014 o kulturni dediščini kot strateškem viru za trajnostno Evropo (UL C 183, 14.6.2014, str. 36).

      (4)  Resolucija Sveta z dne 16. novembra 2007 o Evropski agendi za kulturo (UL C 287, 29.11.2007, str. 1).

      (5)  Sklepi Sveta in predstavnikov vlad držav članic, ki so se sestali v okviru Sveta, o delovnem načrtu za področje kulture (2015–2018) (UL C 463, 23.12.2014, str. 4).

      (6)  Sklepi Sveta z dne 25. novembra 2014 o participativnem upravljanju kulturne dediščine (UL C 463, 23.12.2014, str. 1).

      (7)  Mnenje Evropskega odbora regij – Na poti k celostnemu pristopu do kulturne dediščine za Evropo (UL C 195, 12.6.2015, str. 22).

      (8)  UL C 373, 20.12.2013, str. 1.

      (9)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).

      (10)  Uredba Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (UL L 292, 15.11.1996, str. 2).

      SKUPNA IZJAVA EVROPSKEGA PARLAMENTA IN SVETA
      V skladu s členom 9 sklepa znaša znesek finančnih sredstev za izvedbo evropskega leta kulturne dediščine (2018) 8 milijonov EUR. Iz obstoječih sredstev proračuna za leto 2017 bo 1 milijon EUR dodeljen za financiranje priprav za evropsko leto kulturne dediščine. V proračunu za leto 2018 bo za evropsko leto kulturne dediščine rezerviranih in v proračunski vrstici zabeleženih 7 milijonov EUR. Od tega zneska bo 3 milijone EUR dodeljenih iz sredstev, ki so trenutno namenjena programu Ustvarjalna Evropa, 4 milijone EUR pa bo ponovno prednostno razvrščenih iz obstoječih virov, brez poseganja v obstoječe rezerve ali v pristojnosti proračunskega organa.

         IZJAVA KOMISIJE

      Komisija je seznanjena z dogovorom sozakonodajalcev o namenitvi finančnih sredstev v višini 8 milijonov EUR v členu 9 Sklepa Evropskega parlamenta in Sveta o evropskem letu kulturne dediščine (2018). Komisija opozarja, da je v skladu s členom 314 PDEU odločitev o višini odobrenih sredstev v letnem proračunu v pristojnosti proračunskega organa.


title: Sklep Sveta (SZVP) 2017/607 z dne 29. marca 2017 o spremembi Sklepa 2011/173/SZVP o omejevalnih ukrepih zaradi razmer v Bosni in Hercegovini

text:
               30.3.2017

               SL

               Uradni list Evropske unije

               L 84/6

         SKLEP SVETA (SZVP) 2017/607
   z dne 29. marca 2017
   o spremembi Sklepa 2011/173/SZVP o omejevalnih ukrepih zaradi razmer v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 21. marca 2011 sprejel Sklep 2011/173/SZVP (1).

               (2)

               Na podlagi pregleda Sklepa 2011/173/SZVP bi bilo treba omejevalne ukrepe podaljšati do 31. marca 2018.

               (3)

               Sklep 2011/173/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Drugi odstavek člena 6 Sklepa 2011/173/SZVP se nadomesti z naslednjim:

      „Ta sklep se uporablja do 31. marca 2018.“

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 29. marca 2017

            Za Svet

            Predsednik

         L. GRECH

      (1)  Sklep Sveta 2011/173/SZVP z dne 21. marca 2011 o omejevalnih ukrepih zaradi razmer v Bosni in Hercegovini (UL L 76, 22.3.2011, str. 68).


title: Sklep Sveta z dne 11. maja 2015 o imenovanju petnajstih članov upravnega odbora Evropske agencije za kemikalije

text:
               14.5.2015

               SL

               Uradni list Evropske unije

               C 161/2

         SKLEP SVETA
   z dne 11. maja 2015
   o imenovanju petnajstih članov upravnega odbora Evropske agencije za kemikalije
   (2015/C 161/02)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1), in zlasti člena 79 Uredbe,
   ob upoštevanju naslednjega:

               (1)

               V členu 79 Uredbe (ES) št. 1907/2006 je določeno, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

               (2)

               Člani upravnega odbora so imenovani na podlagi njihovih ustreznih izkušenj in strokovnega znanja s področja kemijske varnosti ali pravne ureditve v zvezi s kemikalijami, medtem ko je hkrati treba zagotoviti, da imajo člani upravnega odbora ustrezno splošno, finančno in pravno strokovno znanje.

               (3)

               Mandat traja štiri leta. Mandat se lahko enkrat obnovi.

               (4)

               Svet je s sklepom z dne 7. junija 2007 (2) imenoval 27 članov upravnega odbora.

               (5)

               Člani upravnega odbora, ki so jih predlagali Belgija, Bolgarija, Danska, Nemčija, Estonija, Grčija, Ciper, Latvija, Litva, Malta, Poljska, Portugalska, Romunija, Slovaška in Združeno kraljestvo, so bili imenovani za obdobje do 31. maja 2015. Zato bi bilo treba člane upravnega odbora iz teh držav članic predlagati in imenovati za obdobje od 1. junija 2015 do 31. maja 2019.

               (6)

               Svet je od vseh zadevnih držav članic prejel predloge za imenovanja –

         SPREJEL NASLEDNJI SKLEP:
   Člen 1
   Za člane upravnega odbora se za drugi mandat za obdobje od 1. junija 2015 do 31. maja 2019 imenujejo naslednje osebe (ime in priimek, državljanstvo, datum rojstva):

               —

               Henrik Søren LARSEN, Danska, 9. december 1961,

               —

               Aive TELLING, Estonija, 8. maj 1974,

               —

               Kassandra DIMITRIOU, Grčija, 30. junij 1957,

               —

               Anastassios YIANNAKI, Ciper, 27. september 1957,

               —

               Marija TERIOŠINA, Litva, 4. november 1952,

               —

               Liliana Luminiţa TÎRCHILĂ, Romunija, 1. februar 1960.

         Člen 2
   Za člane upravnega odbora se za prvi mandat za obdobje od 1. junija 2015 do 31. maja 2019 imenujejo naslednje osebe (ime in priimek, državljanstvo, datum rojstva):

               —

               Anne-France Marie RIHOUX, Belgija, 12. junij 1964,

               —

               Parvoleta Angelova LULEVA, Bolgarija, 11. marec 1966,

               —

               Jörg LEBSANFT, Nemčija, 31. avgust 1956,

               —

               Judīte DIPĀNE, Latvija, 10. april 1971,

               —

               Edward XUEREB, Malta, 26. november 1963,

               —

               Lidia Longina WĄSOWICZ, Poljska, 18. avgust 1953,

               —

               Ana Lília GOMES MARTINS, Portugalska, 20. avgust 1973,

               —

               Miroslava BAJANIKOVA, Slovaška, 12. april 1986,

               —

               Keith Anthony Trevor BAILEY, Združeno kraljestvo, 2. junij 1965.

         Člen 3
   Ta sklep začne veljati na dan sprejetja.

      V Bruslju, 11. maja 2015

            Za Svet

            Predsednik

         Jānis DŪKLAVS

      (1)  UL L 396, 30.12.2006, str. 1.

      (2)  Sklep Sveta z dne 7. junija 2007 o imenovanju 27 članov upravnega odbora Evropske agencije za kemikalije (UL C 134, 16.6.2007, str. 6).


title: 2012/439/EU: Sklep Sveta z dne 24. julija 2012 o imenovanju litovskega člana Evropskega ekonomsko-socialnega odbora

text:
               27.7.2012

               SL

               Uradni list Evropske unije

               L 200/20

         SKLEP SVETA
   z dne 24. julija 2012
   o imenovanju litovskega člana Evropskega ekonomsko-socialnega odbora
   (2012/439/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga litovske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Zenonasa Rokusa RUDZIKASA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Vitas MAČIULIS, poslovni svetovalec na litovskem centru za fiziko in tehnologijo (Lithuanian Centre for Physical Sciences and Technology (CPST)), član uprave litovskega poslovnega združenja za fotonapetostno tehnologijo (Lithuanian Photovoltaic Technology and Business Association (PTBA)), se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 24. julija 2012

            Za Svet

            Predsednik

         A. D. MAVROYIANNIS

      (1)  UL L 251, 25.9.2010, str. 8.


title: Sklep Evropskega parlamenta (EU) 2016/1515 z dne 28. aprila 2016 o zaključnem računu Evropske agencije za kemikalije za proračunsko leto 2014

text:
               14.9.2016

               SL

               Uradni list Evropske unije

               L 246/236

         SKLEP EVROPSKEGA PARLAMENTA (EU) 2016/1515
   z dne 28. aprila 2016
   o zaključnem računu Evropske agencije za kemikalije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske agencije za kemikalije za proračunsko leto 2014,

               —

               ob upoštevanju poročila Računskega sodišča o zaključnem računu Evropske agencije za kemikalije za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0082/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (4), zlasti člena 97,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0118/2016),

               1.

               ugotavlja, da so podatki v končnem zaključnem računu Evropske agencije za kemikalije takšni kot v prilogi k poročilu Računskega sodišča;

               2.

               odobri zaključni račun Evropske agencije za kemikalije za proračunsko leto 2014;

               3.

               naroči svojemu predsedniku, naj ta sklep posreduje izvršnemu direktorju Evropske agencije za kemikalije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 131.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 396, 30.12.2006, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 14. decembra 2015 o imenovanju danskih članov in nadomestnih članov Svetovalnega odbora za koordinacijo sistemov socialne varnosti

text:
               16.12.2015

               SL

               Uradni list Evropske unije

               C 418/4

         SKLEP SVETA
   z dne 14. decembra 2015
   o imenovanju danskih članov in nadomestnih članov Svetovalnega odbora za koordinacijo sistemov socialne varnosti
   (2015/C 418/02)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1) in zlasti člena 75 Uredbe,
   ob upoštevanju seznamov kandidatov, ki so jih Svetu predložile vlade držav članic,
   ob upoštevanju naslednjega:

               (1)

               Svet je s Sklepom z dne 13. oktobra 2015 (2) imenoval člane in nadomestne člane Svetovalnega odbora za koordinacijo sistemov socialne varnosti za obdobje od 20. oktobra 2015 do 19. oktobra 2020.

               (2)

               Danska vlada je predlagala dodatne kandidate za več prostih mest, ki jih je treba zapolniti –

         SPREJEL NASLEDNJI SKLEP:
   Člen 1
   Za člane in nadomestne člane Svetovalnega odbora za koordinacijo sistemov socialne varnosti se za obdobje od 20. oktobra 2015 do 19. oktobra 2020 imenujejo:
   I.   PREDSTAVNIKI VLAD

               Država

               Člani

               Nadomestni člani

               Danska

               Karin MØHL LARSEN

               Marie-Louise OUTZEN

   II.   PREDSTAVNIKI SINDIKATOV

               Država

               Člani

               Nadomestni člani

               Danska

               Christian SØLYST

               Tine SKOV JENSEN

   III.   PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Danska

               Christiane MIßLBECK-WINBERG

               Henning GADE

         Člen 2
   Svet bo člane in nadomestne člane, ki še niso bili predlagani, imenoval pozneje.
   Člen 3
   Ta sklep začne veljati na dan sprejetja.

      V Bruslju, 14. decembra 2015

            Za Svet

            Predsednik

         F. ETGEN

      (1)  UL L 166, 30.4.2004, str. 1.

      (2)  Sklep Sveta z dne 13. oktobra 2015 o imenovanju članov in nadomestnih članov Svetovalnega odbora za koordinacijo sistemov socialne varnosti (UL C 341, 16.10.2015, str. 4).


title: Sklep Sveta z dne 15. aprila 2002 o sprejetju Sporazuma o uvedbi projektne naloge mednarodne študijske skupine za juto 2001 v imenu Evropske skupnosti

text:
Pomembno pravno obvestilo

|

32002D0312

Uradni list L 112 , 27/04/2002 str. 0034 - 0034

		Sklep Svetaz dne 15. aprila 2002o sprejetju Sporazuma o uvedbi projektne naloge mednarodne študijske skupine za juto 2001 v imenu Evropske skupnosti(2002/312/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 300(2) Pogodbe,ob upoštevanju predloga Komisije,ob upoštevanju naslednjega:(1) 13. marca 2001 je pogajalska konferenca, ki jo je vzpostavila Konferenca Združenih narodov za trgovino in razvoj (Unctad), sprejela Sporazum o uvedbi pravilnika mednarodne študijske skupine za juto 2001 (v nadaljnjem besedilu Sporazum).(2) Ta novi sporazum je bil sklenjen, da bi nadomestil Mednarodni sporazum o juti 1989, ki se je iztekel 11. oktobra 2001.(3) Skupnost je podpisnica Mednarodnega sporazuma o juti 1989, kakor je bil podaljšan, zato je v njenem interesu, da odobri sporazum, ki ga nadomesti –SKLENIL:Člen 1Sporazum o uvedbi projektne naloge mednarodne študijske skupine za juto 2001 se potrdi v imenu Evropske skupnosti.Besedilo Sporazuma je priloga k temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za deponiranje listine o sprejemu v imenu Skupnosti [1].V Luxembourgu, 15. aprila 2002Za SvetPredsednikJ. PiquÉ I Camps[1] Datum začetka veljavnosti sporazuma bo v Uradnem listu Evropskih skupnosti objavil Generalni sekretariat Sveta.--------------------------------------------------


title: Odločba o določitvi datuma, ko Dobavna agencija Euratom začne opravljati naloge, ter o odobritvi Pravil Dobavne agencije z dne 5. maja 1960 o določitvi postopka usklajevanja ponudbe in povpraševanja po rudah, snoveh vira in posebnih cepljivih snoveh

text:
Pomembno pravno obvestilo

|

31960D0511

Uradni list 032 , 11/05/1960 str. 0776 - 0776 finska posebna izdaja: poglavje 12 zvezek 1 str. 0017  švedska posebna izdaja: poglavje 12 zvezek 1 str. 0017  danska posebna izdaja: serija I poglavje 1959-1962 str. 0043  angleška posebna izdaja: serija I poglavje 1959-1962 str. 0045

		Odločbao določitvi datuma, ko Agencija za preskrbo ESAE začne opravljatinaloge, ter o odobritvi Pravil Agencije za preskrbo ESAE z dne 5. maja 1960 o določitvi postopka usklajevanja ponudbe in povpraševanja po rudah, snoveh vira in posebnih cepljivih snovehKOMISIJA EVROPSKE SKUPNOSTI ZA ATOMSKO ENERGIJO JEob upoštevanju Pogodbe o ustanovitvi Evropske skupnosti za atomsko energijo in zlasti členov 52, 53, 60 in 222 Pogodbe;ker mora Komisija določiti datum, ko začne Agencija za preskrbo opravljati naloge, ki so ji dodeljene s Pogodbo;ker uvedba postopkov, ki jih za izvajanje šestega odstavka člena 60 Pogodbe določi agencija, zahteva prehodne ukrepe, ki bodo olajšali njihovo postopno uporabo,SKLENILA:Člen 1Agencija za preskrbo začne opravljati naloge, ki so ji jih dodeljene s Pogodbo, s 1. junijem 1960.Člen 2Pravila agencije z dne 5. maja 1960 o določitvi postopka usklajevanja ponudbe in povpraševanja po rudah, snoveh vira in posebnih cepljivih snoveh se odobrijo.Člen 3Pravila iz člena 2 začnejo za pogodbe, ki vključujejo dobavo posebnih cepljivih snovi, v celoti veljati 1. junija 1960.V zvezi s pogodbami za dobavo rud in snovi vira se izvajanje členov 5 in 6 teh pravil odloži za šest mesecev po datumu začetka njihove veljavnosti, kakor je določen v prvem odstavku tega člena.Člen 4Pogodbe, ki se nanašajo na dobavo rud ali snovi vira, se v tem času predložijo Komisiji v predhodno odobritev.V času teh šestih mesecev se tržne raziskave izvedejo in zaključijo v skladu s postopkom, določenim v členih 1 do 4 Pravil.Člen 5Ta odločba se uporablja za agencije za preskrbo ter za vse uporabnike in proizvajalce rud, snovi vira in posebnih cepljivih snovi.V Bruslju, 5. maja 1960Za KomisijoE. M. J. A. Sassen--------------------------------------------------


title: 2004/612/ES: Odločba Komisije z dne 28. julija 2004 o spremembi Sklepa 96/252/ES o sprejetju zavez, ponujenih v zvezi s protidampinškim postopkom glede uvoza nekaterih vrst pribora (fitingov) za cevi iz železa ali jekla s poreklom iz Ljudske republike Kitajske, Hrvaške in Tajske in o preklicu sprejetja zavez, ki so jih ponudili nekateri izvozniki na Tajskem

text:
               25.8.2004

               SL

               Uradni list Evropske unije

               L 275/15

      ODLOČBA KOMISIJE

   z dne 28. julija 2004
   o spremembi Sklepa 96/252/ES o sprejetju zavez, ponujenih v zvezi s protidampinškim postopkom glede uvoza nekaterih vrst pribora (fitingov) za cevi iz železa ali jekla s poreklom iz Ljudske republike Kitajske, Hrvaške in Tajske in o preklicu sprejetja zavez, ki so jih ponudili nekateri izvozniki na Tajskem
   (2004/612/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 (1) z dne 22. decembra 1995 o zaščiti pred dampinškim uvozom iz držav, ki niso članice Evropske skupnosti („osnovna uredba“), in zlasti členov 8(9) in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   PREDHODNI POSTOPEK

               (1)

               Svet je z Uredbo (ES) št. 584/96 (2) uvedel dokončne protidampinške dajatve na uvoz nekaterih vrst pribora (fitingov) za cevi iz železa ali jekla s poreklom iz Ljudske republike Kitajske, Hrvaške in Tajske, kakor je bilo nazadnje potrjeno z Uredbo Sveta (ES) št. 964/2003 (3). Ukrepi, ki se uporabljajo za tovrsten uvoz, so sestavljeni iz dajatve ad valorem, razen za dva tajska proizvajalca izvoznika, od katerih so bile sprejete zaveze s Sklepom Komisije 96/252/ES (4).

               (2)

               Aprila 2001 je Komisija sprožila vmesni pregled po uradni dolžnosti, da bi preučila ustreznost oblike ukrepov, ki se nanašajo na uvoz s poreklom iz Tajske (5). Pregled je bil sprožen na podlagi težav z uveljavljanjem spremljanja zavez, sprejetih od dveh izvoznikov s Tajske, to je podjetij Awaji Sangyo (Tajska) Co., Ltd. in TTU Industrial Corp. Ltd. Preiskava se je izvajala v povezavi s pregledom pred morebitno ukinitvijo protidampinških ukrepov, zaključenim z Uredbo Sveta (ES) št. 964/2003.

               (3)

               Na podlagi rezultatov preiskave, kakor je utemeljeno v uvodnih navedbah (33), (34) in (35) Uredbe Sveta (ES) št. 1496/2004 (6), je bilo ugotovljeno, da oblika veljavnih ukrepov ni več ustrezna, ker so zaveze v svoji trenutni obliki neustrezno in neučinkovito sredstvo za odpravo škodljivih učinkov dampinga.

               (4)

               Zato in tudi v skladu z ustreznimi klavzulami zadevnih zavez, ki pooblaščajo Komisijo, da enostransko umakne sprejetje zavez, se je Komisija odločila, da umakne sprejetje zavez, ki sta jih ponudili podjetji Awaji Sangyo (Tajska) Co., Ltd. In TTU Industrial Corp., Ltd.

               (5)

               Zadevna izvoznika sta bila obveščena o ugotovitvah Komisije in dana jima je bila možnost predložitve pripomb. Njune pripombe so bile upoštevane in, kjer je to ustrezno, ugotovitve ustrezno spremenjene. Obe podjetji sta bili povabljeni, da predložita revidirane cenovno zavezujoče ponudbe, v katerih bi med drugim morale biti upoštevane minimalne uvozne cene. Vendar Komisija ni prejela nobene ponudbe.

               (6)

               Iz zgoraj navedenega sledi, da se v skladu s členom 8(9) osnovne uredbe umaknejo zaveze, sprejete s Sklepom Komisije 96/252/ES, za obe zadevni tajski podjetji.

               (7)

               Vzporedno s to odločbo Svet z Uredbo (ES) št. 1496/2004 spremeni Uredbo Sveta (ES) št. 964/2003 o uvedbi dokončne protidampinške dajatve na uvoz nekaterih vrst pribora (fitingov) s poreklom med drugim iz Tajske in uvede dokončno protidampinško dajatev ad valorem na uvoz teh izdelkov, ki jih proizvajata zadevni podjetji –

         SPREJELA NASLEDNJO ODLOČBO:
   Člen 1
   Sprejetje zavez, ki sta jih ponudili podjetji Awaji Sangyo (Tajska) Co. Ltd, Samutprakarn in TTU Industrial Corp. Ltd, Bangkok, v zvezi s protidampinškim postopkom glede uvoza nekaterih vrst pribora (fitingov) za cevi iz železa ali jekla s poreklom med drugim iz Tajske, se umakne.
   Člen 2
   Člen 1(b) Sklepa Komisije 96/252/ES se spremeni na naslednji način:

               Sklicevanje na Awaji Sangyo (Tajska) Co. Ltd, Samutprakarn in TTU Industrial Corp. Ltd, Bangkok se briše.

         Člen 3
   Ta odločba začne veljati dan po objavi v Uradnem listu Evropske unije.

      V Bruslju, 28. julija 2004

            Za Komisijo

         Pascal LAMY

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).

      (2)  UL L 84, 3.4.1996, str. 1. Uredba, kakor je bila nazadnje spremenjena z Uredbo (ES) št. 778/2003 (UL L 114, 8.5.2003, str. 1).

      (3)  UL L 139, 6.6.2003, str. 1. Uredba, kakor je bila nazadnje spremenjena z Uredbo (ES) št. 2212/2003 (UL L 332, 19.12.2003, str. 3).

      (4)  UL L 84, 3.4.1996, str. 46. Odločba, spremenjena z Odločbo 2000/453/ES (UL L 182, 21.7.2000, str. 25).

      (5)  UL C 103, 3.4.2001, str. 5.

      (6)  Glej stran 1 tega Uradnega lista.


title: Sklep Sveta z dne 29. marca 1999 o sklenitvi Konvencije o mednarodni komisiji za varstvo Odre

text:
Pomembno pravno obvestilo

|

31999D0257

Uradni list L 100 , 15/04/1999 str. 0020 - 0020

		Sklep Svetaz dne 29. marca 1999o sklenitvi Konvencije o mednarodni komisiji za varstvo Odre(1999/257/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 130s(1) Pogodbe v povezavi s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je Komisija v imenu Skupnosti sodelovala v pogajanjih za pripravo Konvencije o mednarodni komisiji za varstvo Odre;ker je bila Konvencija podpisana v imenu Skupnosti 11. aprila 1996 v Wroclawu (Poljska);ker so cilji Konvencije okrepiti večstransko sodelovanje za preprečevanje in nadzor onesnaževanja reke Odre, varstvo okolja in zagotovitev trajnostne rabe vodnih virov;ker je prevladujoči cilj politike Skupnosti na področju okolja visoka stopnja varstva; ker temelji na načelih previdnostnih ukrepov in preventivnega ukrepanja, na načelu odpravljanja okoljske škode, po možnosti pri viru, in na načelu "plača povzročitelj obremenitve";ker Skupnost in države članice sodelujejo v okviru svojih pristojnosti s tretjimi državami in pristojnimi mednarodnimi organizacijami;ker sklenitev Konvencije s strani Skupnosti prispeva k uresničevanju ciljev, določenih v členu 130r Pogodbe,SKLENIL NASLEDNJE:Člen 1Konvencija o mednarodni komisiji za varstvo Odre se s tem odobri v imenu Skupnosti.Besedilo Konvencije je priloženo k temu sklepu.Člen 2Predsednik Sveta je s tem pooblaščen, da imenuje osebo ali osebe, pooblaščeno(-e) za deponiranje listine o odobritvi pri generalnem sekretariatu Sveta v skladu s členom 18(2) Konvencije.V Bruslju, 29. marca 1999Za SvetPredsednikF. Müntefering[1] UL C 316, 14.10.1998, str. 5.[2] Mnenje, podano 16. decembra 1998 (še ni objavljeno v Uradnem listu).--------------------------------------------------


title: Sklep Sveta z dne 30. septembra 2002 o sklenitvi Sporazuma med Evropsko unijo in Bosno in Hercegovino (BiH) o dejavnostih Policijske misije Evropske unije (EUPM) v BiH

text:
Pomembno pravno obvestilo

|

32002D0845

Uradni list L 293 , 29/10/2002 str. 0001 - 0001

		Sklep Svetaz dne 30. septembra 2002o sklenitvi Sporazuma med Evropsko unijo in Bosno in Hercegovino (BiH) o dejavnostih Policijske misije Evropske unije (EUPM) v BiH(2002/845/SZVP)SVET EVROPSKE UNIJE JE –ob upoštevanju Pogodbe o Evropski uniji in zlasti člena 24 te Pogodbe,ob upoštevanju priporočila predsedstva,ob upoštevanju naslednjega:(1) 11. marca 2002 je Svet sprejel Skupni ukrep 2002/210/SZVP o Policijski misiji Evropske unije [1].(2) Člen 11 tega skupnega ukrepa določa, da se status osebja EUPM v BiH, vključno s primernimi privilegiji, imunitetami in drugimi jamstvi, potrebnimi za izvrševanje in tekoče delovanje EUPM, dogovori v skladu s postopkom, predpisanim v členu 24 Pogodbe o Evropski uniji.(3) Po sprejetju Sklepa Sveta z dne 12. julija 2002, ki predsedstvo pooblašča za začetek pogajanj, je predsedstvo z BiH doseglo sporazum o dejavnostih EUPM.(4) Ta sporazum se odobri –SKLENIL:Člen 1Sporazum med Evropsko unijo in Bosno in Hercegovino (BiH) o dejavnostih Policijske misije Evropske unije (EUPM) v BiH se odobri v imenu Evropske unije.Besedilo sporazuma se priloži temu sklepu.Člen 2Predsednika Sveta se pooblasti za imenovanje oseb(e), pooblaščen(e)ih za podpis sporazuma z učinkom, ki obvezuje Evropsko unijo.Člen 3Ta sklep se objavi v Uradnem listu.Člen 4Ta sklep začne veljati z dnem objave.V Bruslju, 30. septembra 2002Za SvetPredsednikP. S. Møller[1] UL L 70, 13.3.2002, str. 1.--------------------------------------------------


title: Sklep Sveta (EU) 2016/1795 z dne 29. septembra 2016 o določitvi stališča, ki se zavzame v imenu Evropske unije v zvezi s spremembami prilog k Evropskemu sporazumu o mednarodnem prevozu nevarnih snovi po cesti (ADR) in predpisov, priloženih Evropskemu sporazumu o mednarodnem prevozu nevarnega blaga po celinskih plovnih poteh (ADN)

text:
               11.10.2016

               SL

               Uradni list Evropske unije

               L 274/52

         SKLEP SVETA (EU) 2016/1795
   z dne 29. septembra 2016
   o določitvi stališča, ki se zavzame v imenu Evropske unije v zvezi s spremembami prilog k Evropskemu sporazumu o mednarodnem prevozu nevarnih snovi po cesti (ADR) in predpisov, priloženih Evropskemu sporazumu o mednarodnem prevozu nevarnega blaga po celinskih plovnih poteh (ADN)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Cilji ukrepanja Unije v sektorju prevoza nevarnega blaga bi morali biti izboljšanje prometne varnosti in varovanja v prometu, varstvo okolja in olajševanje mednarodnega prometa.

               (2)

               Unija ni pogodbenica Evropskega sporazuma o mednarodnem prevozu nevarnega blaga po cesti (v nadaljnjem besedilu: ADR) in Evropskega sporazuma o mednarodnem prevozu nevarnega blaga po celinskih plovnih poteh (v nadaljnjem besedilu: ADN). Vse države članice so pogodbenice ADR, in 13 držav članic so pogodbenice ADN.

               (3)

               Direktiva 2008/68/ES Evropskega parlamenta in Sveta (1) določa zahteve za prevoz nevarnega blaga po cesti, železnici in celinskih plovnih poteh znotraj držav članic ali med njimi. Pri tem se sklicuje na ADR, Pravilnik o mednarodnem železniškem prevozu nevarnega blaga, ki je v Dodatku C h Konvenciji o mednarodnih železniških prevozih (COTIF), RID (Pravilnik o mednarodnem železniškem prevozu nevarnega blaga) in ADN. Poleg tega člen 4 Direktive 2008/68/ES določa naslednje: „Prevoz nevarnega blaga med državami članicami in tretjimi državami se odobri, če je v skladu z zahtevami ADR, RID in ADN, razen če ni v prilogah navedeno drugače.“

               (4)

               V obdobju 2014–2016 sta delovna skupina za prevoz nevarnega blaga (WP.15) in upravni odbor ADN v skladu s postopki, določenimi v členu 14 ADR oziroma členu 20 ADN, izoblikovala določene spremembe, ki naj bi začele veljati 1. januarja 2017.

               (5)

               Cilj teh sprememb, ki zadevajo tehnične standarde in enotne tehnične predpise, je zagotoviti varen in učinkovit prevoz nevarnega blaga ob upoštevanju znanstvenega in tehničnega napredka v zadevnem sektorju ter razvoja novih snovi in izdelkov, ki predstavljajo nevarnost med prevozom. Razvoj prevoza nevarnega blaga po cesti in celinskih plovnih poteh, tako v Uniji kot med Unijo in sosednjimi državami, je ključni sestavni del skupne prometne politike in zagotavlja pravilno delovanje vseh industrijskih panog, ki proizvajajo ali uporabljajo blago, ki je v skladu z ADR in ADN razvrščeno kot nevarno.

               (6)

               Vse predlagane spremembe so upravičene in koristne in bi jih bilo treba podpreti. Zato je primerno določiti stališče, ki se v imenu Unije zavzame v zvezi s predlaganimi spremembami prilog k ADR in predpisov, priloženih ADN, kot je določeno v Prilogi –

         SPREJEL NASLEDNJI SKLEP:
   Člen 1
   Stališče, ki se zavzame v imenu Evropske unije v zvezi s predlaganimi spremembami prilog k ADR in predpisov, priloženih ADN, je v skladu s Prilogo k temu sklepu.
   Dogovor o oblikovnem in manjšem spreminjanju predlaganih sprememb ADR in ADN iz prvega odstavka, ki jih pošlje generalni sekretar Združenih narodov, je možen brez nadaljnjega sklepa Sveta.
   Člen 2
   Stališče Unije iz člena 1 izrazijo države članice, ki so pogodbenice sporazumov iz navedenega člena, tako, da nastopijo skupno v interesu Unije.
   Člen 3
   Sklicevanja na sprejete spremembe prilog k ADR in predpisov, priloženih ADN, se objavijo v Uradnem listu Evropske unije, vključno z navedbo datuma začetka veljavnosti sprememb.
   Člen 4
   Ta sklep začne veljati na dan sprejetja.

      V Bruslju, 29. septembra 2016

            Za Svet

            Predsednik

         P. ŽIGA

      (1)  Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (UL L 260, 30.9.2008, str. 13).

      PRILOGA

                  Predlog

                  Referenčni dokument

                  Obvestilo

                  Zadeva

                  Opombe

                  Stališče EU

                  1

                  ECE/TRANS/WP.15/231

                  C.N.443.2016.TREATIES-XI.B.14

                  Osnutki sprememb prilog A in B k ADR

                  Tehnično soglasje, doseženo v okviru delovne skupine za prevoz nevarnega blaga (WP.15).

                  Se strinja s spremembami.

                  2

                  ECE/TRANS/WP.15/231/Corr.1

                  C.N.443.2016.TREATIES-XI.B.14

                  Osnutki sprememb prilog A in B k ADR

                  Tehnično soglasje, doseženo v okviru delovne skupine za prevoz nevarnega blaga (WP.15).

                  Se strinja s spremembami.

                  3

                  ECE/TRANS/WP.15/231/Add.1

                  C.N.443.2016.TREATIES-XI.B.14

                  Osnutki sprememb prilog A in B k ADR

                  Tehnično soglasje, doseženo v okviru delovne skupine za prevoz nevarnega blaga (WP.15).

                  Se strinja s spremembami.

                  4

                  ECE/ADN/36

                  C.N.444.2016.TREATIES-XI.D.6

                  Osnutki sprememb predpisov, priloženih ADN.

                  Tehnično soglasje, doseženo v upravnem odboru.

                  Se strinja s spremembami.

                  5

                  ECE/ADN/36/Add.1

                  C.N.607.2016.TREATIES-XI.D.6

                  Osnutki sprememb predpisov, priloženih ADN.

                  Tehnično soglasje, doseženo v upravnem odboru.

                  Se strinja s spremembami.


title: 2007/858/ES: Sklep Sveta z dne 17. decembra 2007 o imenovanju predsednika odbora za pritožbe Urada Skupnosti za rastlinske sorte in njegovega namestnika

text:
               21.12.2007

               SL

               Uradni list Evropske unije

               L 337/105

      SKLEP SVETA

   z dne 17. decembra 2007
   o imenovanju predsednika odbora za pritožbe Urada Skupnosti za rastlinske sorte in njegovega namestnika
   (2007/858/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1) in zlasti člena 47(1) Uredbe,
   ob upoštevanju seznama kandidatov, ki ga je Komisija predložila 29. oktobra 2007, potem ko je pridobila mnenje upravnega sveta Urada Skupnosti za rastlinske sorte –
   SKLENIL:
   Člen 1
   G. Paul A.C.E. VAN DER KOOIJ, rojen 13. januarja 1956, je imenovan za predsednika odbora za pritožbe Urada Skupnosti za rastlinske sorte za dobo petih let.
   G. Timothy MILLETT, rojen 6. januarja 1951, je imenovan za namestnika predsednika odbora za pritožbe Urada Skupnosti za rastlinske sorte za dobo petih let.
   Njun mandat začne teči na dan prevzema dolžnosti. O tem datumu se morata še dogovoriti predsednik in upravni svet Urada.
   Člen 2
   Ta sklep začne učinkovati na dan njegovega sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 17. decembra 2007

            Za Svet

            Predsednik

         J. SILVA

      (1)  UL L 227, 1.9.1994, str. 1. Uredba, kakor je bila nazadnje spremenjena z Uredbo (ES) št. 873/2004 (UL L 162, 30.4.2004, str. 38).